কবীর চৌধুরী: নেতিবাচক দিক থেকে পার্থক্য হচ্ছে যে শহরের অবস্থা যন্ত্রনাদায়ক। নয়েজ পলিউশন, এয়ার পলিউশন। সব কিছু খুব কষ্টদায়ক। এটা হচ্ছে নেতিবাচক। তবে ইতিবাচক যে কিছু নেই তা নয়। যেমন আগে তথ্যের জন্য আমাদের অপেক্ষা করতে হতো বা কষ্ট করে খুঁজতে হতো। যেমন, এই যে রুমানিয়ার লেখক হ্যাটা মুলার নোবেল প্রাইজ পেলেন, সঙ্গে সঙ্গে আমরা তার কতগুলো বই আছে, বইয়ের মূল বিষয়বস্তু কী, এসব তথ্য পাচ্ছি। এটা একটা ইতিবাচক দিক। আর যোগাযোগ হচ্ছে অন্যান্য লেখকদের সঙ্গেও । যাদের আমরা সমমনা মনে করি, তিনি বিলেতেই থাকুন কিংবা মার্কিন যুক্তরাষ্ট্রেই থাকুন পত্র-পত্রিকা ও ফোনের মাধ্যমে, ই-মেইলের মাধ্যমে, আমরা তাদের সঙ্গে সহজেই যোগাযোগ রাখতে পারি। এটা একটা সাংস্কৃতিক ঐক্যও সৃষ্টি করছে। যারা প্রগতিশীল চিন্তার অধিকারী তারা সহজেই একে অন্যের খবর রাখতে পারছেন।